Volgens syfers van Statistieke SA het die Vrystaat gedurende 2016 'n rekordverlies van meer as 68 000 werksgeleenthede gehad – die hoogste vir 'n provinsie in die land. Die amptelike werkloosheidsyfer in die Vrystaat staan op 34,7%, wat beteken dat uit 'n arbeidsmag van 1,16 miljoen mense, meer as 485 000 mense in staat om te werk, werkloos is. Uit die verlies van 68 000 werksgeleenthede, is 64 000 uit die formele sektor.
Inmiddels broei daar 'n behuisingskandaal van meer as R1 miljard in die provinsie – geld wat aan kontrakteurs betaal is sonder dat tussen 11 000 en 14 000 gekontrakteerde huise gebou is. Hierdie uitbetalings is gedoen toe huidige Minister van Minerale Sake Mosebenzi Zwane nog die LUR vir Menslike Nedersettings was, terwyl by die kontrakteurs voormalige SABC-hoof Hlaudi Motsoeneng en die vrou van Minister van Sport Fikile Mbalula geïmpliseer word.
Intussen het die premier van die Vrystaat Ace Magashule, wat genoem word as kandidaat vir sekretaris-generaal van die ANC of selfs as 'n kompromiskandidaat vir die staatspresidentskap, gesê dat die Public Finance Management Act (PFMA) wat gesonde en deursigtige bestuur van staatsfondse verseker, oud-modies is en 'n struikelblok vir “radical economic transformation” is.
Terwyl suiwer haatspraak teen blankes voortstroom uit DStv kanaal 405 van ANN7 en ander bronne, sê pres. Zuma dat teenkanting teen “radical economic transformation” is rassisties (“racist”) en dat diesulkes swartmense misgun wat hulle weens “verontregting” gemis het. Inmiddels het Adjunk-minister van Staatsdiens en Administrasie Ayanda Dlodlo by ŉ grondberaad van die Universiteit van KwaZulu-Natal in Durban gesê dat die ANC sy meerderheid moet gebruik om grond te onteien sonder vergoeding, want “dit was in die eerste plek gesteel”.
Sy het die toespraak namens die ANC gelewer. In reaksie hierop sê TLU SA in 'n mediaverklaring: “Ons boere is moeg daarvoor dat ons as misdadigers uitgeskel word wat die grond gesteel het. Almal van ons het transportaktes en het vir die grond betaal. Vir elke grondtransaksie kry die regering bowendien sy deel in hereregte en belastings, terwyl die dikwels korrupte plaaslike owerhede die boere bly melk vir die grondbelasting. Daarom hoef die boere nie verder enige van hierdie valse beskuldigings te duld nie en dring ons in die eerste plek aan op Dlodlo se oneervolle ontslag.”
Onteieningswet nog nie gefinaliseer
Die omstrede Wetsontwerp op Onteiening is nog nie deur die Parlement goedgekeur nie. Hoewel dit vroeër wel deur die Parlement goedgekeur is en na pres. Zuma verwys is vir ondertekening, het laasgenoemde dit om tegniese redes weer terugverwys en dit is waar dit tans staan. Die DA en ander partye is heftig teen die wetsontwerp gekant en is van plan om dit van voor af met vuur in debatsvoering in die Parlement teen te staan.
Die wetsontwerp, wat o.a. voorsiening maak vir onteiening van alle eiendom – grond, huise, bankrekenings, persoonlike besittings, aandele, ens. – word as ongrondwetlik beskou en daarom met hand en tand teengestaan. Voorts word ‘n beroep op die algemene publiek gedoen om d.m.v. petisies, die sosiale media , ens. saam te veg teen hierdie wet, wat die hoofinstrument is waarmee die ANC sg. “radical economic transformation” wil deurvoer en grondgrype op grootskaal wil implementeer.
Ondanks dat hy so gediskrediteer is weens korrupsie en weens verbreking van die Grondwet dat hy nie sonder militêre ingryping sy staatsrede in die Parlement kon lewer nie, volhard pres. Jacob Zuma ten alle koste met sy poging om die SA staat vir sy persoonlike gewin in te palm. Daarin word hy gesteun deur die ANC, ŉ ekstremistiese swart blok, die Guptas en die Illuminati – steun waarsonder hy duidelik nie in die saal sou kon bly nie.
Sy jongste skuif is om na berig word Brian Molefe, voormalige oneervolle Eskom-hoof, in die Parlement te laat orden met die oog op ŉ pos in die Ministerie van Finansies, as teenvoeter vir Pravin Gordhan. Laasgenoemde staan tussen Zuma-hulle en die geldkas van die SA staat. In reaksie op hierdie beweerde planne wys die DA in ŉ mediaverklaring daarop dat dit reeds kriminele klagte gelê het teen Molefe vir sy beweerde samespanning, uitgewys in die OB verslag van Thuli Madonsela, om saam met die Zuma-familie en die Guptas SA as ŉ staat te probeer kaap.
Die land staan verstom in die lig van die reeks wreedaardige en brutale plaasmoorde wat reeds vandeesmaand gepleeg is, met altesaam 11 mense wat van die begin van Februarie 2017 af op plase vermoor is en 30 plaasaanvalle wat landswyd voorgekom het. Die jongste noodlottige aanval was op die plaas Modderbult in die distrik Balfour waar Louis Smuts (48) en sy vrou, Belinda (42) en Louis se ouers, Gert (78) en Paulina (77), op 13 Februarie 2017 met skote in die agterkop vermoor is.
Op dieselfde dag is Ryno Janse van Rensburg (36) op ’ n hoewe in die Roodekuil-gebied buite Bela-Bela (Warmbad) vermoor. Op 14 Februarie is ‘ n egpaar op ’ n plaas in die Koster-distrik in Noordwes aangerand, maar hulle het met hul lewe daarvan afgekom en dieselfde geld ‘ n egpaar in Tzaneen op 12 Februarie.
Ander aanvalle in Februarie was: 1 Februarie: Trevor Rees (76) word in die Underberg-gebied in KwaZulu-Natal aangeval, hy is drie dae later dood / 2 Februarie: Nicholaas Harmse sterf in ’ n hoewe-aanval in Kameeldrift-Wes buite Pretoria / Nog ‘ n man sterf in ‘ n hoewe-aanval buite Pretoria / 3 Februarie: Danie Kilian word op Leeupoort buite Bela-Bela (Warmbad) vermoor / 6 Februarie: Pieter Hendrik Pieterse word op ’ n plaas buite Lephalale (Ellisras) vermoor / 8 Februarie: Niels Erichsen word op ’ n hoewe buite Rustenburg aangeval en is drie dae later dood.
Minister betrokke by grondbedrog
Terwyl in SA ‘ n politieke storm woed oor grondhervorming het die Sunday Timesberig Minister van Landelike Ontwikkeling en Grondhervorming Gugile Nkwinte het na bewering R2 miljoen “kommissie” ontvang vir die verkoop vn ‘ n plaas in Limpopo ter waarde van R97 miljoen ten gunste van ANC-kaders. Nie een van die twee begunstigdes verskyn glo op die departementele databasis as moontlikebegunstigdes vir grondeiese nie, terwyl hulle glo ook nie beskik oor ‘ n sakeplan of enige landbou-ervaring nie.
Inmiddels is die DG van dieselfde departement, Mdu Shabane, geskors nadat ‘ n forensiese ondersoek aan die lig gebring het dat hy betrokke was by die onregmatige aanskaffing van plase. Verlede jaar is die adjunk-DG van dieselfde departement afgedank vir korrupsie.
DA Mmusi oor pres. Zuma
Die volgende is ‘ n uittreksel uit die toespraak wat DA-leier Mmusi Maimane in die Parlement gelewer het die dag na die staatsrede van pres. Jacob Zuma:
“We saw a glimpse of this future on Thursday night, and it looked very much like our painful past. South Africa will never forget what happened on Thursday. And we will never forget the reaction of the man at the centre of it all. The President who stands accused of 783 counts of corruption, fraud, money laundering and racketeering.
The President who built his house – his monument of corruption – on the backs of the poor. The President who is selling our country to foreign agents. We will never forget how he laughed. It was the laugh of an enemy of the people. While the connected few gorge themselves on caviar and champagne, the young people of this country are yet to taste the fruits of freedom.
They are our Lost Generation - nearly six million mainly black young South Africans who can’ t find work.
The lost generation is the half a million mainly black children who disappear from our education system each year.
The lost generation is the three million South Africans under the age of 25 who are Not in Education, Employment or Training.The Quarterly Labour Force Survey released today tells us that a further 340,000 youths have joined the ranks of the unemployed in the past year.
Don’ t be fooled by the language in President Zuma’ s speech. His project, and that of the ANC, is the accumulation of personal wealth. When the President talks about accelerating land reform, what he really means is more dodgy deals for ANC cronies. He’ s talking about narrow-based land deals like the Limpopo farm that Minister Nkwinti lined up for his ANC friends. R130 million rand of public money went to enriching two ANC cronies while 31 farm workers went unpaid and a productive farm fell into disrepair. When the President talks about BEE and the Black Industrialists Programme, what he really means is a scheme to make 100 of his closest friends and family very rich.The President said nothing about the government’ s plans for a trillion Rand nuclear build. We all know the ANC is forging ahead with a nuclear plan that will enrich the President and his friends on a scale of looting not seen in our country before.
President Zuma wants us to believe the MPRDA Bill and proposed State Mining Company will benefit the people. But we all know these are just moves to line ANC cronies up with lucrative mine deals – moves that will scare off investors and threaten thousands of jobs.”
Preller Plein opgradering
Daar is bekendgemaak dat die Preller Plein winkel- en sakesentrum in Dan Pienaar, Bloemfontein, oor die volgende 14 maande opgegradeer gaan word deur die toevoeging van agt nuwe groot winkels in die parkeerterrein voor Standard Bank, ‘ n binnehof vir kinderpret in die huidige parkeergebied voor Caramello’ s, ‘ n Woolworths Cafe langs die bestaande Woolworths, FNB wat verskuif na langs ABSA, vier nuwe parkeervlakke waarvan drie oor Prellerstraat na die Preller Walk sentrum sal wees en 10 tot 12 kiosks vir kleiner besighede.
Volgens die beplanning sal daar in totaal 850 parkeerplekke beskikbaar wees. Die totale opgraderingskoste word op R100 miljoen geraam.
Guptas skep diep
In die sage rondom politieke beheer oor die Tesourie en die pogings van pres. Zuma en sy meelopers om van Minister van Finansies Pravin Gordhan ontslae te raak, het Oakbay Investments hofstukke by die Gautengse Hooggeregshof ingedien waarin bepaalde finansiële state noodwendig blootgelê moes word. Daaruit blyk dit dat die Gupta-maatskappy Tegeta op 28 Februarie 2015 R2 208 947 verdien het – alles uit die private sektor – maar teen 29 Februarie 2016 het Tegeta R496 263 141 verdien, waarvan R493 474 166 uit staatskontrakte was.
Dit blyk dat hierdie inkomste hoofsaaklik was uit verkope van steenkool aan Eskom.
Afrika dierlewe gestroop
Verskeie berigte uit verskillende oorde toon hoe die dierelewe van Afrika deur buitestaanders gestroop word. So bv. het die omgewingsorganisasie Namibian Chamber of Environment (NCE) in ‘ n ope brief die Chinese ambassadeur in Windhoek gevra om in te gryp in die Chinese plundering van wild en die omgewing in Namibië.
In die brief word gedetailleer hoedat namate meer Chinese in alle gebiede in Namibië gevestig het en klein ondernemings begin het en prospekteerlisensies verkry het, stropery en die uitvoer van wildprodukte die hoogte in geskiet het. Die NCE beweer dat die omgewingskade wat Chinese tot dusver in Namibië aangerig het, konserwatierf sowat R811 miljoen beloop terwyl renosters en olifante in Namibië toenemend gestroop word, die hoogsbedreigde ietermagog gevang en uitgevoer word en visnette op nywerheidskaal vanaf Zambië ingebring word om die visbevolkings in die Zambezi-, Chobe-, Kwando- en Okavangorivier te vernietig.
Vroeër is berig hoedat China wild uit Zimbabwe met Boeings gevlieg het as betaling van skuld deur Robert Mugabe, o.a. 35 jong olifante, 8 leeus en 12 hiënas. Verder noord word na raming 150 000 primate van 16 spesies jaarliks op markte in net Nigerië en Kameroen verkoop en staar baie van hierdie spesies uitwissing in die gesig.
Betroubaar word geraam dat 35 000 olifante in Afrika jaarliks gedood word –ongeveer een elke 15 minute. In Suid-Afrika is die afgelope 10 jaar meer as 8 000 renosters gestroop, terwyl onlangs die absurditeit aan die lig gekom het dat Chinese duisende donkies jaarliks afslag vir hul velle en die velle uitvoer – in slegs een geval is in Benoni op 5 000 donkievelle afgekom bestem vir die Chinese uitvoermark.
Soos hierbo aangedui word letterlik burgeroorlog teen blankes op eskalerende skaal aangeblaas en word gekyk na die wetgewing wat deur die Parlement geloods word en probeer geloods word, dan sit die land voorwaar met ‘ n krisis.m Hoe kan ‘ n land in homself so haat aanblaas teen ‘ n deel van sy eie bevolking?
Hoe kan jy van mense wat saam met hul voorgeslagte vir eeue in hierdie land gewoon en gewerk het, eenvoudig al hulle eiendom en bestaansvermoë wegneem en dan verwag hulle moet dit met gevoude hande aanvaar?
Wat as die staat nie sy plig nakom deur die eiendom en lewe van mense beskerm nie en hulle hul op die laaste opsie beroep om self met geweld hul lewe en eiendom te verdedig?
Dit is waarop die feitelike situasie tans in SA afstuur, soos ook blyk uit die stroom plaasteregstellings en is die noodwendige vraag wat gaan blankes en in besonder Afrikaners as ‘ n volk in eie reg hieromtrent doen?
Het die tyd vir regmatige terugveg gebaseer op morele hoëgrond aangebreek?
Bladsy 90 van 99